|  |
| --- |
| Številka 007-378/2021/22 |
| Ljubljana, dne 10. 6. 2021 |
| EVA 2021-2330-0075 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Sklep o spremembi Sklepa o najvišji višini priznanih stroškov nakupa posamezne čebelarske opreme in novih sredstev za prevoz čebel na pašo za programsko obdobje 2020**–**2022 - predlog za obravnavo** |
| **1. Predlog sklepov vlade:** |
| Na podlagi 10. člena Zakona o kmetijstvu (Uradni list RS, št. 45/08, 57/12, 90/12 − ZdZPVHVVR, 26/14, 32/15, 27/17, 22/18 in 86/21 – odl. US) in 12. ter 18. člena Uredbe o izvajanju Programa ukrepov na področju čebelarstva v Republiki Sloveniji v letih 2020−2022 (Uradni list RS, št. 78/19, 85/20, 110/20, 54/21 in xx/21) je Vlada Republike Slovenije na … seji dne …. sprejela naslednji sklep:  Vlada Republike Slovenije je sprejela Sklep o spremembi Sklepa o najvišji višini priznanih stroškov nakupa posamezne čebelarske opreme in novih sredstev za prevoz čebel na pašo za programsko obdobje 2020–2022, ki se objavi v Uradnem listu Republike Slovenije. mag. Janja Garvas Hočevar v.d. generalnega sekretarjaSklep prejmejo:* Ministrstvo za kmetijstvo, gozdarstvo in prehrano,
* Služba Vlade Republike Slovenije za zakonodajo,
* Ministrstvo za finance.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
|  |
| **3.a Osebe, odgovorne za strokovno pripravo in usklajenost gradiva:** |
| * Maša Žagar, vršilka dolžnosti generalnega direktorja Direktorata za kmetijstvo,
* Mag. Marjeta Bizjak, vodja Sektorja za kmetijske trge in sektorske načrte.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Sklep se sprejme z namenom dopolnitve seznama čebelarske opreme, za katero je mogoče uveljavljati sofinanciranje nakupa v okviru ukrepa Tehnična pomoč čebelarjem in organizacijam čebelarjev – sofinanciranje čebelarske opreme. S sklepom se določi najvišjo višino priznanih stroškov nakupa dodane nove čebelarske opreme. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | DA |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.) |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)Predlog ne prinaša finančnih posledic. Finančne posledice so urejene v Uredbi o izvajanju Programa ukrepov na področju čebelarstva v Republiki Sloveniji v letih 2020-2022 (Uradni list RS, št. 78/19, 85/20, 110/20, 54/21 in xx/21), na podlagi katere se vsi ukrepi v razmerju 50:50 financirajo iz proračuna Republike Slovenije in EU sredstev, PP 140033 in 140032. Sklep določa le najvišje priznane vrednosti potrebnih za ovrednotenje priznanih stroškov nakupa čebelarske opreme in prevoznih sredstev za prevoz čebel na pašo za programsko obdobje 2020-2022. V prilogi sklepa se dodaja štiri nove skupine čebelarske opreme, za katere je mogoče uveljavljati sofinanciranje nakupa v okviru ukrepa tehnična pomoč čebelarjem in organizacijam čebelarjev – sofinanciranje čebelarske opreme. S sklepom se tudi določa najvišja višina priznanih stroškov za nakup dodanih štirih skupin čebelarske opreme.Dodana čebelarska oprema je:- industrijski tiskalnik za tisk ali dotisk nalepk in označevanje gotovih izdelkov, - transportni trak, - naprava za pridobivanje cvetnega prahu izkopanca, - tehtnica z vremensko postajo, ki mora omogočati sporočanje meritev po SMS-sporočilih ali spletni aplikaciji in ki omogoča povezovanje v sistem opazovalno napovedovalne službe medenja.Dodatna oprema se vključuje na predlog članov delovne skupine za čebelarstvo, saj se na terenu kaže potreba po vključevanju dodatnih skupin opreme, ki jih trenutno ni mogoče sofinancirat. Dodane skupine opreme so vključene tudi v Uredbo o izvajanju Programa ukrepov na področju čebelarstva v Republiki Sloveniji v letih 2020-2022 in so bile predhodno vključene tudi v Program ukrepov na področju čebelarstva v Republiki Sloveniji v letih 2020-2022, ki je bil Evropski komisiji posredovan 12. 3. 2021 in z nekaj manjšimi popravki (vključno s poenotenjem izrazov iz tega sklepa in Uredbe o izvajanju Programa ukrepov na področju čebelarstva v Republiki Sloveniji v letih 2020-2022) še enkrat, 31. 5. 2021. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA |
| Datum objave: 28. 5. 2021 (na spletnem mestu E-demokracija)V razpravo so bili vključeni: - člani delovne skupine za pripravo sektorskih intervencij v čebelarstvu v okviru strateškega načrta 2021 – 2027Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  Dr. Jože Podgoršek minister |

**PREDLOG** 2021-2330-0075

Na podlagi 10. člena Zakona o kmetijstvu (Uradni list RS, št. 45/08, 57/12, 90/12 − ZdZPVHVVR, 26/14, 32/15, 27/17, 22/18 in 86/21 – odl. US) in prvega odstavka 12. člena ter prvega odstavka 18. člena Uredbe o izvajanju Programa ukrepov na področju čebelarstva v Republiki Sloveniji v letih 2020–2022 (Uradni list RS, št. 78/19, 85/20, 110/20, 54/21 in xx/21) je Vlada Republike Slovenije sprejela

SKLEP

o spremembi Sklepa o najvišji višini priznanih stroškov nakupa posamezne čebelarske opreme in novih sredstev za prevoz čebel na pašo za programsko obdobje 2020–2022

I

V Sklepu o najvišji višini priznanih stroškov nakupa posamezne čebelarske opreme in novih sredstev za prevoz čebel na pašo za programsko obdobje 2020–2022 (Uradni list RS, št. 85/20) se Priloga nadomesti z novo Prilogo, ki je kot Priloga sestavni del tega sklepa.

II

Ta sklep začne veljati naslednji dan po objavi v Uradnem listu Republike Slovenije.

Št.

Ljubljana,

EVA 2021-2330-0075

 Vlada Republike Slovenije

 Janez Janša,

 predsednik

Priloga:

»PRILOGA:

Najvišja višina priznanih stroškov nakupa posamezne čebelarske opreme in novih sredstev za prevoz čebel na pašo za programsko obdobje 2020–2022

Preglednica: Najvišji priznani strošek nakupa posamezne čebelarske opreme in novih sredstev za prevoz čebel na pašo (v EUR/kos, brez DDV)

|  |  |
| --- | --- |
| **Seznam posamezne čebelarske opreme** | **Vrednost (EUR/kos)** |
|  **Čebelji panji s testnimi vložki** |  |
|  panji LR/DB | 98,42 |
|  AŽ nakladni | 96,09 |
|  AŽ 10- ali več satni, 3 etaže | 161,40 |
|  AŽ 10- ali več satni, 2 etaži | 120,24 |
|  AŽ 9- ali manj satni | 97,36 |
|  **Testni vložek za odkrivanje varoe** | 6,71 |
|  **Ometalniki (blago ali kovinski)** | 268,07 |
|  **Smukalnik cvetnega prahu (leseni ali PVC)** | 23,76 |
|  **Sušilnik za cvetni prah** |  |
|  manjši do vključno 10 kg | 186,52 |
|  večji nad 10 kg | 729,07 |
|  **Naprava za pridobivanje cvetnega prahu izkopanca** | 164,00 |
|  **Točilo s pripadajočo opremo** |  |
|  ročno 3- ali 4-satno | 251,17 |
|  4-satno z motorjem | 494,77 |
|  4-satno samoobračalno | 1.525,72 |
|  6-satno samoobračalno | 2.122,46 |
|  8-satno samoobračalno | 2.830,74 |
|  12-ali več satno samoobračalno | 2.939,05 |
|  **Posoda za skladiščenje medu (najmanj 10 l)** |  |
|  do vključno 50 kg (inoks/PVC; s PVC/inoks pipo/brez PVC/inoks pipe; s hermetičnim pokrovom/brez hermetičnega pokrova) | 101,22 |
|  do vključno 100 kg (inoks/PVC; s PVC/inoks pipo/brez PVC/inoks pipe; s hermetičnim pokrovom/brez hermetičnega pokrova) | 123,74 |
|  do vključno 200 kg (inoks/PVC; s PVC/inoks pipo/brez PVC/inoks pipe; s hermetičnim pokrovom/brez hermetičnega pokrova) | 209,32 |
|  nad 200 kg (inoks/PVC; s PVC/inoks pipo/brez PVC/inoks pipe; s hermetičnim pokrovom/brez hermetičnega pokrova) | 475,61 |
|  **Cedila, cedilna posoda in korita** |  |
|  cedilo, enojno ali dvojno | 26,23 |
|  cedilna posoda do vključno 50 kg s cedilom | 154,10 |
|  separator/korito za ločevanje medu, voska ipd. | 555,15 |
|  **Črpalka za med ali druga primerljiva živila** |  |
|  črpalka  | 1.386,61 |
|  **Naprava za utekočinjenje medu** |  |
|  grelna spirala/potopni grelec  | 255,22 |
|  toplotna omara/komora za segrevanje medu do vključno 299 kg  | 834,67 |
|  toplotna omara/komora za segrevanje medu 300 kg in več | 1.852,79 |
|  **Hladilna tehnika**  |  |
|  hladilne omare/vitrine (brez zamrzovalnega dela) do vključno 500 l | 1.433,26 |
|  hladilne omare/vitrine (brez zamrzovalnega dela) nad 500 l | 1.872,00 |
|  hladilne komore/minihladilnica | 4.680,00 |
|  **Mešalne palice in mešalniki za kremni med**  |  |
|  mešalna palica za vrtalnik | 48,32 |
|  homogenizator brez gretja | 621,47 |
|  homogenizator z gretjem do vključno 500 kg | 1.553,69 |
|  homogenizator z gretjem nad 500 kg | 5.506,85 |
|  **Refraktometer** | 53,48 |
|  **Konduktometer** | 98,13 |
|  **Naprave za polnjenje, zapiranje in etiketiranje embalaže** |  |
|  polnilna naprava za med brez mize  | 2.187,14 |
|  polnilna naprava za med z mizo | 3.862,60 |
|  dozirna miza (dodatek k polnilni napravi) | 820,23 |
|  ročna/polavtomatska etiketirka | 303,60 |
|  avtomatska etiketirka | 1.526,70 |
|  naprava za zapiranje embalaže, polavtomatska ali avtomatska  | 843,72 |
|  **Transportni trak** | 1.645,00 |
|  **Tehtnice za nadzor čebeljih družin** |  |
|  tehtnica, mehanska | 288,63 |
|  tehtnica, digitalna, sporočanje SMS in/ali wireless | 354,89 |
|  **Tehtnica z vremensko postajo, ki mora omogočati sporočanje meritev po SMS-sporočilih ali spletni aplikaciji in ki omogoča povezovanje v sistem opazovalno napovedovalne službe medenja** | 678,24 |
|  **Kontrolne tehtnice** |  |
|  možnost tehtanja do vključno 30 kg | 175,27 |
|  možnost tehtanja nad 30 kg | 398,41 |
|  **Sistemi za odkrivanje satov** |  |
|  posoda za odkrivanje z odcejalno mrežo | 66,19 |
|  posoda za odkrivanje z odcejalno mrežo (z odlagalnikom ali stojalom) | 105,47 |
|  korito za odkrivanje, nerjaveče – manjše (do vključno 100 cm) | 298,13 |
|  korito za odkrivanje, nerjaveče – večje (nad 100 cm) | 486,14 |
|  stroj za odkrivanje satja  |  |
|  stroj za odkrivanje satja, ročni/polavtomatski | 1.067,08 |
|  stroj za odkrivanje satja, avtomatski | 3.261,20 |
|  **Stiskalnica za odvajanje voska**  | 2.015,45 |
|  **Parni uparjalnik za voščine/kuhalnik voščin/topilnik voska** |  |
|  sončni topilnik s stojalom | 196,83 |
|  parni uparjalnik 230 V ali plinski gorilnik za kuhalnik voščin | 58,02 |
|  kuhalnik z dodanim parnim uparjalnikom ali gorilnikom  | 366,30 |
|  kuhalnik na paro ali suhi zrak z integriranim električnim grelcem | 819,54 |
|  **Kalup za vlivanje satnic (AŽ/LR/DB)** | 953,69 |
|  **Inkubator za shranjevanje matičnjakov** | 1.159,20 |
|  **Pripomočki za aplikacijo zdravil za zdravljenje čebel** |  |
|  brizgalka za oksalno kislino | 44,39 |
|  izparilnik/sublimator za oksalno kislino | 179,51 |
|  hlapilnik za mravljično kislino  | 11,89 |
|  **Oprema za krmljenje čebel** |  |
|  pitalnik | 10,66 |
|  cisterna s črpalko in drugo pripadajočo opremo do vključno 150 l  | 374,85 |
|  cisterna s črpalko in drugo pripadajočo opremo nad 150 l  | 708,85 |
|  električni mešalnik za pripravo pogač | 972,32 |
|  **Elektroagregati** |  |
|  elektroagregat do vključno 2 kW | 429,20 |
|  elektroagregat od 2 do vključno 4 kW | 662,92 |
|  **Ekološke satnice s certifikatom** |  |
|  ekološke satnice – AŽ/LR (kom) | 2,91 |
|  **Posode za skladiščenje čebeljih izdelkov (matični mleček, cvetni prah, propolis itd.)**  |  |
|  kozarec 40 ml s pokrovom – za matični mleček  | 0,22 |
|  embalaža EPS (fi 46) – za matični mleček | 0,63 |
|  kozarec melbrosin s pokrovom (210 ml, fi 66) | 0,27 |
|  embalaža EPS (fi 74) – za matični mleček | 0,90 |
|  stekleničke za propolis (za tinkture, 50 ml) | 0,62 |
|  kozarec 89 ml s pokrovom | 0,33 |
|  kozarec 212 ml s pokrovom | 1,16 |
|  **Industrijski tiskalnik za tisk ali dotisk nalepk in označevanje gotovih izdelkov**  | 3.726,67 |
| **Seznam sredstev za prevoz čebel na pašo** |  |
|  **Kontejnerji** |  |
|  za 8 panjev | 753,83 |
|  za 10 panjev | 828,44 |
|  za od 12 do vključno 16 panjev | 1.176,85 |
|  za od 17 do vključno 26 panjev | 1.462,70 |
|  za 27 in več panjev | 3.293,20 |
|  **Prikolice** |  |
|  lahki priklopnik (NDV do vključno 750 kg) | 813,14 |
|  lahki priklopnik (NDV od 750 kg do vključno 2.200 kg) | 1.619,14 |

Vir: izračuni KIS in MKGP.«.

**OBRAZLOŽITEV**

I. UVOD

1. Pravna podlaga (besedilo, vsebina zakonske določbe, ki je podlaga za sprejetje sklepa)

Pravna podlaga za izdajo sklepa Vlade Republike Slovenije, s katerim se predpiše najvišja višina priznanih stroškov nakupa posamezne čebelarske opreme, sta 12. in 18. člen Uredbe o izvajanju Programa ukrepov na področju čebelarstva v Republiki Sloveniji v letih 2020–2022 (Uradni list RS, št. 78/19, 85/20, 110/20, 54/21 in xx/21):

12. člen

(način sofinanciranja čebelarske opreme)

(1) Vlada Republike Slovenije (v nadaljnjem besedilu: vlada) pred objavo javnega razpisa za sofinanciranje čebelarske opreme s sklepom predpiše najvišjo višino priznanih stroškov nakupa posamezne čebelarske opreme iz 9. člena te uredbe, razen za opremo iz 36. in 39. točke 9. člena te uredbe.

18. člen

(način sofinanciranja sredstev za prevoz čebel na pašo)

 (1) Vlada pred objavo javnega razpisa za racionalizacijo sezonske selitve panjev s sklepom predpiše najvišjo višino priznanih stroškov nakupa novih sredstev za prevoz čebel na pašo.

1. Rok za sprejetje sklepa, določenega z zakonom

Rok ni določen, vendar je potreba po čimprejšnji izdaji sklepa, saj se javni razpis za sofinanciranje čebelarske opreme v skladu z uredbo objavi šele po izdaji sklepa vlade. V javnem razpisu bodo zajete tudi na novo dodane skupine čebelarske opreme.

1. Splošna obrazložitev predloga sklepa, če je potrebna

Vlada pred objavo javnega razpisa za sofinanciranje čebelarske opreme s sklepom predpiše najvišjo višino priznanih stroškov nakupa novih sredstev čebelarske opreme. S tem sklepom se le dopolnjuje doslej veljavni sklep. Dodajajo se štiri nove kategorije opreme.

1. Predstavitev presoje posledic za posamezna področja, če te niso mogle biti celovito predstavljene v predlogu zakona

II. VSEBINSKA OBRAZLOŽITEV PREDLAGANIH REŠITEV

Sklep se sprejme z namenom dopolnitve priloge, v katero se dodajajo štiri nove skupine čebelarske opreme iz ukrepa Tehnična pomoč čebelarjem in organizacijam čebelarjev – sofinanciranje čebelarske opreme. Ukrep je določen s predpisi Evropske unije in se v razmerju 50 : 50 financira iz proračuna Republike Slovenije in sredstev Evropske unije.

S sklepom se določa najvišja višina priznanih stroškov nakupa novih štirih skupin sredstev čebelarske opreme, in sicer:

- industrijski tiskalnik za tisk ali dotisk nalepk in označevanje gotovih izdelkov,

- transportni trak,

- naprava za pridobivanje cvetnega prahu izkopanca,

- tehtnica z vremensko postajo, ki mora omogočati sporočanje meritev po SMS-sporočilih ali spletni aplikaciji in ki omogoča povezovanje v sistem opazovalno napovedovalne službe medenja.

Dodatna oprema se vključuje na predlog članov delovne skupine za čebelarstvo, saj se na terenu kaže potreba po vključevanju dodatnih skupin opreme, ki jih trenutno ni mogoče sofinancirati.

Dodane skupine opreme so vključene tudi v Uredbo o izvajanju Programa ukrepov na področju čebelarstva v Republiki Sloveniji v letih 2020–2022 in so bile predhodno vključene tudi v Program ukrepov na področju čebelarstva v Republiki Sloveniji v letih 2020–2022, ki je bil Evropski komisiji posredovan 12. marca 2021 in z nekaj manjšimi popravki (vključno s poenotenjem izrazov iz tega sklepa in Uredbe o izvajanju Programa ukrepov na področju čebelarstva v Republiki Sloveniji v letih 2020–2022) še enkrat, in sicer 31. maja 2021.

Metodologija zbiranja cen in oblikovanje najvišje upravičene vrednosti:

Uredba o izvajanju Programa ukrepov na področju čebelarstva v Republiki Sloveniji v letih 2020–2022 (Uradni list RS, št. 78/19, 85/20, 110/20, 54/21 in xx/21) v 9. in 17. členu določa opremo, za katero je mogoče uveljavljati sofinanciranje nakupa.

Seznam čebelarske opreme se dopolnjuje s štirimi novimi skupinami opreme, ki so navedene v 9. členu uredbe.

Podatke o cenah dodane posamezne čebelarske opreme je Ministrstvo za kmetijstvo, gozdarstvo in prehrano Republike Slovenije prejelo od članov delovne skupine za pripravo sektorskih intervencij v čebelarstvu v okviru strateškega načrta 2021–2027, ki so na ministrstvo posredovali ponudbe slovenskih ponudnikov in ponudnikov iz tujine. Zaradi specifičnosti trga, omejenega števila ponudnikov in ker se dodaja visoko specializirana oprema, je bilo treba pridobiti tudi ponudbe iz tujine.

V večini primerov so pri posamezni čebelarski opremi cene pridobljene od dveh ponudnikov, razen v primeru naprave za pridobivanje cvetnega prahu izkopanca, za katero je na trgu le en ponudnik.

Zbrane cene so trenutno veljavne cene: obdobje zbiranja cen zajema mesec maj 2021; cene so brez DDV in so podane v EUR/kos.

Posamezne vrednosti najvišje priznanih stroškov nakupa posamezne čebelarske opreme so bile izračunane s statistično metodo aritmetičnega povprečja – tako imenovana povprečna cena, brez DDV (EUR/kos).